open-index/open-wikipedia-markdown huggingface dataset:
Justice League Dark

**Justice League Dark** on supersankariryhmä, joka esiintyy DC Comicsin julkaisemissa amerikkalaisissa sarjakuvissa. Ryhmän jäsenet toimivat yhteistyössä Oikeuden Puolustajien kanssa ollen haara, joka on omistautunut käsittelemään mystisiä ja yliluonnollisia uhkia. Joukkue teki debyyttinsä Justice League Dark #1:ssä (syyskuu 2011). Justice League Dark -tiimissä on joitain DC-universumin yliluonnollisimpia hahmoja, jotka käsittelevät mystisiä uhkia ja tilanteita, jotka eivät kuulu perinteisen Justice Leaguen piiriin. Kuten Justice League -tittelissä, joukkueessa on sekä tunnettuja hahmoja ja vähemmän tunnettuja yliluonnollisia hahmoja. Ryhmän jäseniä ovat sen historiassa olleet mm Madame Xanadu, John Constantine, Zatanna, Deadman, Shade, the Changing Man, Mindwarp, Andrew Bennett, Black Orchid, Doctor Mist, Frankenstein, Amethyst; Gemworldin prinsessa Amaya, Timothy Hunter, Swamp Thing, Nightmare Nurse, Phantom Stranger, Pandora, Zauriel, Etsivä Simpanssi, Animal Man, Ragman, Eternal Knight ja Randhir Singh. Myös Demoni Etrigan, Batman, Tohtori Kohtalo ja Ihmenainen ovat toimineet ryhmän jäseninä.

Madame Xanadu perusti Justice League Dark -nimisen ryhmän, kun hän näki kauhean tulevaisuuden, jonka vain he voisivat estää. Heidät koottiin pysäyttämään Lumoojatar, kun tämä riehui erottuaan isännästään June Moonesta. Lumoojatar alkoi tulla hulluksi ja Xanadu antoi hänelle niiden henkilöiden nimet, jotka toimivat häntä vastaan. John Constantine ja Zatanna tekivät yhdessä loitsuja. Madame Xanadu käski Shaden, muuttuvan miehen, värvätä vastahakoisesti Mindwarpin. Deadman yritti suojella Junea, mutta Lumoojatar vangitsi hänet lopulta, kun Shade sotki loitsun. Koko joukkue tapasi ensimmäisen kerran viimeisessä taistelussaan Lumoojattaren kanssa, joka päättyi, kun Constantine sitoi hänet jälleen June Mooneen. Hän uhrasi hänen henkensä suojellakseen satoja muita. Kun Xanadu sitten yritti koota heidät joukkueena, he kaikki kieltäytyivät vihaisena hänelle liittymästä yhteen. Lopulta Constantine, Deadman, Shade ja Zatanna alkoivat nähdä kauheita painajaisia ​​ja vierailivat uudelleen Xanadun luona. Hän paljasti, että nämä olivat visioita siitä, mitä tapahtuisi, jos he eivät muodostaisi joukkuetta, ja ryhmästä tuli lopulta Justice League Dark.

Ryhmä on esiintynyt myös animaatioelokuvissa *[[Justice League Dark (elokuva)|Justice League Dark]]* ja *[[Justice League Dark: Apokolips War]]*.
Neferkare Tereru

**Neferkare Tereru** tai **Neferkare V**  oli muinaisen Egyptin 7. dynastian faarao. Hänen valtaistuinnimensä merkitsee ”*Kaunis on Ka:n Re*”. Tereru on synnyinnimi. Neferkare Tereru mainitaan ainoastaan Abydoksen kuningasluettelossa.

## Lähteet
Žaškiv

**Žaškiv** () on kaupunki Tšerkasyn alueella Ukrainan keskivaiheilla, Etelä-Bugin vesistöön kuuluvan Tortšjoen varrella, noin 190 kilometriä aluekeskus Tšerkasystä länteen ja 142 kilometriä Kiovasta etelään. Kaupunki sijaitsee Kiovasta Odessaan johtavan valtatien M05 (eurooppatie ) varrella. Kaupungissa on rautatie- ja linta-autoasemat.

Tammikuun keskilämpötila on -6,4 ja heinäkuun +19,1 celsiusastetta. Keskimääräinen vuosisademäärä 467 millimetriä.

Ensimmäinen kirjallinen maininta paikkakunnasta on 1600-luvun alusta. Kaupungin aseman Žaškiv sai vuonna 1956. Kaupunki liitettiin kesän 2020 aluehallinnollisessa uudistuksessa osaksi Umanin piiriä. Tätä ennen Žaškiv oli piirikeskus vuodesta 1923 ja vuodesta 1931 Žaškivin piirin keskus.

Ukrainan tilastokeskus arvioi Žaškivin väkiluvuksi 13&nbsp;242 asukasta (2022). Vuoden 2001 väestönlaskennassa asukkaita oli 15&nbsp;687; etnisesti asukkaat olivat enimmäkseen ukrainalaisia.


View of Zhashkiv from E95 highway-over crossing.jpg|Kaupunkia eurooppatie E95:ltä nähtynä.
Жашків. Будинок культури.jpg|Kulttuuritalo.
Zhashkiv historical museum June 2020.jpg|Žaškivin historiallinen museo.
Zhashkiv, bus station.jpg|Linja-autoasemaa (2012).
Zhashkov bus station.JPG|Linja-autoasemaa (2012).


## Lähteet

## Aiheesta muualla
Kiikoisten helluntaiseurakunta

**Kiikoisten helluntaiseurakunta** on Sastamalan Kiikoisissa toimiva helluntaiseurakunta. Seurakunta on perustettu vuonna 1930 ja seurakunnan rukoushuoneyhdistys on rekisteröity vuonna 1950. Seurakunnan toimintamuotoja ovat viikoittaisten kokousten lisäksi nuorisotyö, lasten kerho, miesten kerho, teetupa, kirpputori keväisin ja syksyisin, raamattupäivät ja telttatapahtumat kesäisin. Lisäksi seurakunta tukee lähetystyötä, jota tehdään Espanjassa, Keniassa ja Ugandassa. Seurakunnan jäsenmäärä on vaihdellut ajan mittaan, ollen keskimäärin 5–6 % Kiikoisten asukasluvusta.

## Historia
Vapaakirkollinen herätys alkoi Norkoolin sisarusten kokouksilla 1923 ja seuraavana vuonna Kiikoisissa oli vapaakirkollista herätystä. Tällöin vapaakirkolliset Kauno Hirvelä ja Rafael Karlsson pitivät kokouksia. Helmikuussa 1924 kolmetoista kiikoislaista teki uskonratkaisun. Ensimmäinen kastetilaisuus järjestettiin Seurojentalon kesäjuhlien yhteydessä Nuton rannassa 1929.

Helluntaiherätys juurtui pian Kiikoisten paikalliselämään. Helluntailaiset järjestivät vuonna 1930 kokouksia, juhlia ja raamattupäiviä. Oma seurakunta perustettiin 7. heinäkuuta 1930 Niemenmaan kylän Listenmaan talossa 28 jäsenen voimin. Seurakunta koki voimakasta kasvua vuosina 1943–1944. Seurakunnan nuorisotyö oli 1940-luvulla erityisen voimakasta ja Kiikoisissa järjestettiin maakunnallisia nuorisopäiviä.

Seurakunnassaon toiminut 1950-luvulta lähtien oma kuoro. 1950- ja 1970-luvuilla seurakuntaan kuului paljon nuoria ja nuorisotyö oli voimakasta. Kiikoisjärven rannalla pidettiin paljon leirejä. Vuoden 1988 alussa Kiikoisten helluntaiseurakunta aloitti paikallisradiotoiminnan yhdessä Vammalan, Huittisten ja Euran helluntaiseurakuntien kanssa. Tuolloin aloitti toimintansa Radio Länsituuli.

## Rukoushuone
Kiikoisten rukoshuone Betaniaa varten perustettiin vuonna 1949 oma yhdistys, joka osti Tervahaudasdta tontin rakentamista varten. Rukoushuoneen vihkiäistilaisuus järjestettiin itsenäisyyspäivänä 1952. Seurakunta on järjestänyt kesäisin kokouksia evankeliumiteltassa, joka hankittiin 1960-luvun alussa.

## Saarnaajat
Seuraavat henkilöt ovat toimineet seurakunnan saarnaajina:
* 1930–1960: Tarmo Pohjala
* 1961–1962: Helmi Nurminen
* 1962: Olavi Rantanen
* 1963–1967: Paavo Virtanen
* 1969–1970: Jaakko Heinonen
* 1975–? Rauno Haapala

## Katso myös
* Helluntaiherätys Suomessa
* Sastamalan seurakunta

## Lähteet
* 

### Viitteet
Ammoniumtiosulfaatti

**Ammoniumtiosulfaatti** ((NH4)2S2O3) on ammonium- ja tiosulfaatti-ionien muodostama epäorgaaninen ioniyhdiste. Yhdistettä käytetään esimerkiksi valokuvauskemikaalina.

## Ominaisuudet, valmistus ja käyttö
Huoneenlämpötilassa ammoniumtiosulfaatti on valkoista kiteistä ainetta. Yhdisteen alkeiskoppi on monokliininen. Aine liukenee erittäin hyvin veteen ja liukenee hieman asetoniin. Kuumennettaessa ammoniumtiosulfaatti hajoaa muun muassa ammoniumsulfiitiksi ja rikiksi.

Ammoniumtiosulfaattia valmistetaan ammoniumsulfiitin ja rikin tai ammoniumsulfidin reaktiolla 85&ndash;110 °C:n lämpötilassa.
:(NH4)2SO3 + S → (NH4)2S2O3

Ammoniumtiosulfaattia käytetään valokuvauksessa kiinnitteenä. Yhdistettä käytetään myös lannoitteena, happamien kaasujen poistoprosesseissa ja yhdessä ammoniumnitraatin kanssa pudottamaan puuvillan lehdet ennen sadonkorjuuta.  

## Lähteet
KP-ServicePartner

**KP-ServicePartner Oy** on vuonna 2003 perustettu suomalainen perheyhtiö, jolla noin noin 70 työntekijää. Yritys toimii Suomessa yli kymmenellä paikkakunnalla: Helsinki, Imatra, Kouvola, Oulu, Parainen, Pori, Rauma, Siilinjärvi, Tampere, Tornio, Valkeakoski, Vantaa ja Varkaus.

## Historia
KP-ServicePartner Oy perustettiin 21.3.2003 ABB:n franchising-yritykseksi kunnossapitomarkkinoille hallituksen puheenjohtajana edelleen toimivan Juha Kuusiston toimesta Siilinjärvelle, jossa on edelleen yrityksen pääkonttori. Toimintaa oli silloinkin monella eri paikkakunnalla ympäri Suomen. Kasvu tapahtui aluksi yritysostojen kautta.

Vuonna 2013 KP-ServicePartner irtautui ABB:stä, ja alkoi rakentamaan omaa liiketoimintaansa. Hieman tämän jälkeen Pekko Herola tuli ensin varatoimitusjohtajaksi ja tammikuussa 2016 hänet nimitettiin toimitusjohtajaksi. Toimitusjohtajana aiemmin toiminut Juha Kuusisto jäi eläkkeelle tästä tehtävästä. 

Vuonna 2015 KP-ServicePartner osti ABB:ltä teollisuusnosturiliiketoiminnan. Kunnossapitomarkkinoilla ydinosaaminen määriteltiin rakennusaineteollisuuden puolelle. Samaan aikaan tiedolla johtaminen ja älykkäät etäkunnonvalvontaratkaisut sekä oma tuotekehitys nousivat yhdeksi yrityksen kilpailuvalteista. 

## Nykytila
Yritys on saavuttanut vahvan jalansijan Suomen nosturimarkkinoiden kärjessä. Yritys on Suomessa saksalaisten ABUS-nostureiden virallinen maahantuoja ja lisäksi edustaa myös saksalaisia Stahl-nostureita.

Vuoden 2023 alusta yrityksen toiminta jaettiin selkeästi kolmeen liiketoimintaan: 

* KP Cranes (Nosturit),
* KP Crane Inspections (Nosturitarkastukset) ja
* KP Service (Teollisuuden kunnossapito).

## Lähteet
Turun Kotikirkko

**Turun kotikirkko** on turkulainen helluntaiseurakunta. Seurakunnan toiminta on aloitettu vuonna 1996, jolloin se oli osa Turun helluntaiseurakunnan toimintaa. Vuonna 1999 seurakunta itsenäistyi omaksi seurakunnakseen. Seurakunta eroaa perinteisistä seurakunnista toimintakulttuuriltaan, esimerkiksi jumalanpalvelusmusiikin vaihdellessa raskaasta rockista akustiseen musiikkiin. Seurakunnalla on noin 90 jäsentä ja jäsenistö koostuu pääosin nuorista ja nuorista aikuisista. Seurakunnan toimintamuotoja ovat jumalanpalvelukset, solut miehille ja naisille ja rukousillat. Seurakunta on myös julkaissut *Julkea Valkaisu* -lehteä.

## Katso myös
* Helluntaiherätys Suomessa
* Turun helluntaiseurakunta

## Lähteet
Mikko Kortelainen

**Mikko Kortelainen** (s. 1970) on suomalainen poliittinen toimitsija ja vuodesta 2019 Kansallisen Kokoomuksen eduskuntaryhmän pääsihteeri. Hän on toiminut Sauli Niinistön presidentinvaalikampanjan vetäjänä vuoden 2012 presidentinvaaleissa, erityisavustajana tasavallan presidentin kansliassa, puolustusministeri Jyri Häkämiehen avustajana ja sisäministeri Petteri Orpon avustajana. Kortelainen on toiminut myös valtiovarainministeri Niinistön erityisavustajana, kokoomuksen opiskelijajärjestö Tuhatkunnan pääsihteerinä ja kokoomuksen järjestösihteerinä. Opiskeluaikanaan Kortelainen toimi myös Jyväskylän yliopiston ylioppilaskunnan hallituksen puheenjohtajana.

Presidentin avustajana Kortelainen toimi vuosina 2012–2015. Kortelainen keskittyi erityisavustajana poliittisiin asioihin. Vuonna 2015 Kortelainen siirtyi ministeri Petteri Orpon erityisavustajaksi. Ylen mukaan Kortelainen on ollut erityisen tärkeä henkilö Orpon kabinetissa. Nimelliseltä tehtävältään Kortelaisen rooli on ollut Orpon lehdistöavustaja, mutta käytännössä hän on toiminut Orpon luottopelaajana ja poliittisena neuvonantajana. Kortelaisen on kerrottu kuuluvan myös kokoomuksen strategisista valinnoista päättävään ydinporukkaan, jota Elina Lepomäki on kutsunut kirjassaan *kokoomuksen tilataksiksi*.

## Lähteet
Porvoon ruotsalainen tuomiokirkkoseurakunta

**Porvoon ruotsalainen tuomiokirkkoseurakunta** () on Porvoon kaupungissa Uudellamaalla toimiva Suomen evankelis-luterilaisen kirkon seurakunta. Seurakunta kuuluu Porvoon hiippakuntaan ja Porvoon tuomiorovastikuntaan. Seurakunnan kirkkoherra on Mats Lindgård

## Papisto
Seuraavat henkilöt ovat toimineet Porvoon ruotsalaisen tuomiokirkkoseurakunnan tuomiorovasteina:

### Porvoon tuomiokirkkoseurakunta
* 1933–1945: tuomiorovasti Gustaf Storgårds
* 1947–1962: tuomiorovasti Olav D. Schalin
* 1963–1973: tuomiorovasti Yngve Bäck
* 1973–1981: tuomiorovasti Erik Paetau
* 1981–1990: tuomiorovasti Lars Julin
* 1990–2004: tuomiorovasti Lars Schmidt 
* 2004–2008: vt. tuomiorovasti Martin Fagerudd
* 2008→ tuomiorovasti Mats Lindgård

## Katso myös
* Uskonto Uudellamaalla
* Porvoon suomalainen seurakunta
* Porvoon Filadelfia-seurakunta
* Porvoon metodistiseurakunta
* Porvoon lähetysseurakunta

## Lähteet
Sipoon ruotsalainen seurakunta

**Sipoon ruotsalainen seurakunta** () on Sipoon kaupungissa Uudellamaalla toimiva Suomen evankelis-luterilaisen kirkon seurakunta. Seurakunta kuuluu Porvoon hiippakuntaan ja Porvoon tuomiorovastikuntaan. Seurakunnan kirkkoherra on Camilla Ekholm,

## Papisto
Seuraavat henkilöt ovat toimineet Sipoon ruotsalaisen seurakunnan kirkkoherroina:

* 2000–2019: Helene Liljeström
* 2019→ Camilla Ekholm

## Katso myös
* Uskonto Uudellamaalla
* Sipoon suomalainen seurakunta
* Sipoon Betania-seurakunta

## Lähteet
Kauniaisten ruotsalainen seurakunta

**Kauniaisten ruotsalainen seurakunta** () on Kauniaisissa Uudellamaalla toimiva Suomen evankelis-luterilaisen kirkon seurakunta. Seurakunta kuuluu Porvoon hiippakuntaan ja Keski-Uudenmaan rovastikuntaan. Seurakunnan kirkkoherra on Ulrik Sandell.

## Kirkkoherrat
* 1978–1985: Henry Byskata
* 1985–2010: Lars-Henrik Höglund
* 2011→ Ulrik Sandell

## Katso myös
* Kauniaisten suomalainen seurakunta

## Lähteet
Yleisurheilun alle 20-vuotiaiden maailmanmestaruuskilpailut 2021

Vuoden **2021 [[yleisurheilun alle 20-vuotiaiden maailmanmestaruuskilpailut]]** järjestettiin Nairobissa, Keniassa 18.–22. elokuuta 2021. Kilpailupaikkana toimi Moin kansainvälinen urheilukeskus. Vuoden 2021 kisat olivat ensimmäiset Afrikassa järjestetyt alle 20-vuotiaiden MM-kisat.

Usea perinteisesti vahva urheilumaa, kuten Yhdysvallat, Yhdistynyt kuningaskunta, Saksa, Kiina ja Japani, päätti olla osallistumatta kisoihin maansa COVID-tilanteen vuoksi. Suomi oli mitalitilaston toinen heti kisojen isäntämaa Kenian jälkeen. Suomalaisnuoret saavuttivat neljä kultaa ja yhden hopean.

## Mitalistit

Käytetyt lyhenteet:

*WJR = alle 20-vuotiaiden maailmanennätys
*AJR = alle 20-vuotiaiden maanosan ennätys
*NJR = alle 20-vuotiaiden maan ennätys
*WJL = alle 20-vuotiaiden kauden kärkitulos
*CR = kilpailuennätys
*PB = henkilökohtainen ennätys
*SB = henkilökohtainen kauden paras

### Miehet

### Naiset

### Sekaviesti

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
Ludwigsfelde

**Ludwigsfelde** on kaupunki Brandenburgin osavaltiossa Saksan koillisosassa. Se on osa Berliinin suurkaupunkialuetta. Ludwigsfelde rajautuu luoteessa Brandenburgin pääkaupunkiin Potsdamiin. Koneenrakennus on ollut Ludwigsfelden merkittävä elinkeino 1930-luvulta alkaen.

## Maantiede
Ludwigsfelden kantakaupunki sijaitsee Teltowin tasangolla noin 30 kilometriä Berliinin keskikaupungilta etelään.

## Historia

Ludwigsfelden ja Damsdorfin siirtokunnat perustettiin 1750 aivan toistensa viereen. Damsdorfin juuret ulottuvat 1200-luvulle, mutta kylä autioitui ennen vuosituhannen puoltaväliä. Vuodelta 1623 Damsdorfista on maininta yhtenä kuudesta seutukunnan autiokylästä. Vuonna 1805 Ludwigsfelde ja Damsdorf muodostivat käytännössä yhden kyläkokonaisuuden, jonka väkiluku oli 85 asukasta. Paikkakunnan liikenneyhteyksiä kehitettiin voimakkaasti 1800-luvulla ja se liitettiin rautatieverkkoon, mutta väkiluku oli vuonna 1871 suunnilleen sama kuin vuosisadan alussa.

Vuonna 1936 paikkakunnalle alettiin rakentaa Daimler-Benzin lentokonemoottoritehdasta. Sen työntekijämäärä oli sotavuonna 1942 noin 15&nbsp;000, joista puolet oli saksalaisia. Tehtaan alueeseen kohdistettiin massiivinen pommitus elokuussa 1944. Toisen maailmansodan jälkeen Ludwigsfelde kuului Neuvostoliiton miehitysvyöhykkeeseen ja siitä tuli osa DDR:ää. Ludwigsfelde teollistui voimakkaasti, väkiluku kasvoi ja se sai kaupunkioikeudet 18. heinäkuuta 1965. Saksojen jälleenyhdistymisen jälkeen Daimler-Benz otti haltuunsa vanhat tuotantolaitoksensa, DDR:n kaudella niissä oli valmistettu IFA W50 -nimisiä kuorma-autoja. Ludwigsfeldeen liitettiin useita ympäröiviä maalaiskuntia 1997–2003.

Ludwigsfeldeen kuuluvien entisten maalaiskuntien alueella on keskiaikaista arkkitehtuuria, kuten harmaakivikirkkoja.

## Talous ja liikenne
Ludwigsfeldessä on runsaasti kulkuneuvoteollisuutta. Kaupungin rautatieasema, Bahnhof Ludwigsfelde, sijaitsee rataosuudella Berliini–Halle. Berliinin kehämoottoritie BAB 10 kulkee Ludwigsfelden halki..

## Lähteet

## Aiheesta muualla
*Ludwigsfelde, Brandenburg, Saksa — Sunrise, Sunset and Daylength
Rhodes Music Corporation

**Rhodes Music Corporation** on yhtiö, joka kehitti tunnetun Rhodes-soundin sähköpianoihin. Rhodes-piano itsessään tuli tunnetuksi 1970-luvulla, sillä sähköpianossa ei enää käytetty kieliä, vaan ohuita metallinaruja.
Aldo Kalulu

**Aldo-Nsawila Kalulu Kyatengwa** (s. 21. tammikuuta 1996 Lyon) on ranskalais-kongolainen jalkapallopelaaja, joka pelaa keskikentällä ja hyökkääjänä. Hän edustaa FC Sochaux’ta Ligue 2:ssa, johon hän liittyi vuonna 2021. Hänellä on FC Sochaux’n kanssa sopimus vuoteen 2026 asti. Kalulu on 166 cm pitkä ja oikeajalkainen. Transfermarkt arvioi Aldo Kalulun arvoksi 1,50 miljoonaa euroa vuonna 2022. Hän on Pierre Kalulun, Gédéon Kalulun ja Joseph Kalulun vanhin veli.

## Saavutukset

* Sveitsin cupin kauden 2018–2019 voitto

## Lähteet

## Aiheesta muualla
*Kalulu Ranskan jalkapalloliiton (French Football Federation, FFF) nettisivuilla
Kamjanka

**Kamjanka** () on kaupunki Tšerkasyn alueen Tšerkasyn piirissä Ukrainan keskivaiheilla, Dneprin vesistöön kuuluvan Tjasmynjoen (Тясмин) varrella, 62 kilometriä aluekeskus Tšerkasystä etelään. Kaupungissa on rautatie- ja linja-autoasemat.

Tammikuun keskilämpötila on -5,7 ja heinäkuun +20,3 celsiusastetta. Keskimääräinen vuosisademäärä 488 millimetriä.

Ensimmäinen kirjallinen maininta paikkakunnasta on vuodelta 1649. Kaupungin aseman Kamjanka sai vuonna 1756. Puolan toisessa jaossa (1793) kaupunki siirtyi osaksi Venäjän keisarikuntaa. Vuosina 1820–1825 kaupunki oli eräs muutosta ajaneiden dekabristien keskuksista. Venäjän keisarikunnan aikana kaupungissa asuivat tai vierailivat toistuvasti muun muassa Aleksandr Puškin (1820–1822), ja Pjotr Tšaikovski, joka vieraili kaupungissa miltei vuosittain (vuodesta 1865 vuoteen 1893) siskonsa Oleksandran luona, joka oli L. Davydovin vaimo. Tšaikovski työskenteli useiden keskeisten sävellystöittensä parissa asuessaan Kamjankassa ja Verbivkassa (12 km Kamjankasta). Näiden teoisten joukkoon kuuluivat muun muassa Sinfonia nro 2 c-molli (*Vähävenäläinen*, Op. 17, 1872), baletti Joutsenlampi (Op. 20, 1876), Vuodenajat pianolle (Op. 37a, 1876), ooppera Jevgeni Onegin (Op. 24, 1878), ooppera Orleansin neitsyt (1878–1879), Pianokonsertto nro 2 G-duuri (Op. 44, 1880), baletti Prinsessa Ruusunen (Op. 66, 1889), ooppera Patarouva (Op. 68, 1890), ooppera Mazepa (1881–1883). Täällä hän myös keräsi ja opiskeli ukrainalaisia lauluja ja teemoja, joita hän käytti useissa sävellyksissään. Kaupungissa on museo, joka on omistettu näiden kahden venäläisen sekä dekabristien muistolle. Vuonna 1876 rautatie valmistui kaupunkiin. Asukasluku kohosi 1800-luvun jälkipuolella: asukkaita oli 4&nbsp;319 (vuonna 1862) ja 8&nbsp;808 (vuonna 1897). Ukrainassa paikkakunta sai kaupungin aseman vuonna 1956.

Kaupunki liitettiin kesän 2020 aluehallinnollisessa uudistuksessa osaksi Tšerkasyn piiriä. Tätä ennen Kamjanka oli Kamjankan piirin keskus. Ukrainan tilastokeskus arvioi kaupungin väkiluvuksi 10&nbsp;945 asukasta (2022). Aiemmin, vuonna 1959 väliluku oli noin 11&nbsp;600, vuonna 1979 noin 16&nbsp;000 ja vuonna 1990 noin 17&nbsp;000. Vuoden 2001 väestönlaskennassa asukkaita oli 15&nbsp;109; etnisesti asukkaat olivat enimmäkseen ukrainalaisia.

Kaupungissa tuotetaan teollisesti muun muassa vodkaa, sokeria, elintarvikkeita ja siellä rakennetaan koneita.


Вокзал ст. Кам'янка.jpg|Kamjankan rautatieasema.
PXL 20210730 160319940.jpg|Davydovin kartanon "Vihreä talo".
Водяний млин у місті Кам'янка.jpg|Davydovin kartanon vesimylly.
Храм Покровы в Каменке.jpg|Pokrovan kirkko.
Tiasmin canion Cherk-415.jpg|Tjasmynin kanjonia Kamjankan lähistöllä.
Памятник декабристам.jpg|Dekabristien muistomerkki.
Пам'ятник П.І.Чайковському у Кам'янці.jpg|Pjotr Tšaikovskin patsas.

## Lähteet

## Aiheesta muualla

*Кам’янська територіальна громада (Черкаська область - Черкаський район)  (gov.ua)
Christian Fredrik Michelet

**Christian Fredrik Michelet** (23. kesäkuuta 1863 Kristiania – 25. heinäkuuta 1927 Fornebu) oli norjalainen juristi ja Høyren poliitikko. Hän istui suurkäräjillä vuosina 1910–1921 ja toimi Norjan ulkoministerinä 1920–1921 sekä 1923–1924. Vuosina 1899–1910 hän oli Bærumin pormestari.
## Lähteet

## Aiheesta muualla
Maija Peltola

**Maija S. Peltola** (s. 26.tammikuuta 1974 Kouvola) on data-analytiikan professori ja LAB-laboratorion johtaja Turun yliopistossa. Hän aloitti Turun yliopiston fonetiikan professorina joulukuussa 2019 ja piti professoriluentonsa syksyllä 2020 aiheesta *Puheen oppimiseen vaikuttavat monet tekijät: Harjoittelu auttaa aina*.
Hänen keskeisimpiä tutkimusaiheitaan ja asiantuntijuusalueitaan ovat:
* äidinkielen vaikutus uuden kielen oppimiseen
* taustatekijöiden vaikutus kielen oppimiseen
* harjoitteiden vaikutus oppimiseen
* vieraan kielen oppimisen mallinnus
* uudenlaisten harjoitteiden kehittely
Maija S. Peltola on Turun yliopiston Savo-Karjalaisen Osakunnan inspehtori. Hän on toiminut myös Tieteentekijöiden liiton puheenjohtajana.

## Teokset
* Peltola, Maija S.: *The attentive and preattentive perception of native and non-native vowels: The effects of second language learning*. Turun yliopiston suomalaisen ja yleisen kielitieteen laitos, 2003. (Väitöskirja.)

## Lähteet
Romsdals Budstikke

**Romsdals Budstikke** on norjalainen vuonna 1843 perustettu sanomalehti, jonka kotikunta on Molde. Lehti ilmestyy kuudesti viikossa ja kuuluu Polaris Media -konserniin.

Romsdals Budstikke 1854.png|Lehden etusivu vuodelta 1854.
Romsdals Budstikke.jpg|Lehden toimitus Moldessa.

## Lähteet

## Aiheesta muualla
* Lehden verkkosivut
Bergen hallitus

**Bergen hallitus** oli Norjan hallitus 30. toukokuuta 1923 – 25. heinäkuuta 1924. Se oli Høyrestä ja Frisinnede Venstre -puolueesta koostunut vähemmistöhallitus.
## Ministerit
**Pääministeri**
* Abraham Berge (Frisinnede Venstre)
**Valtiovarainministeri**
* Abraham Berge (Frisinnede Venstre)
**Ulkoministeri**
* Christian Fredrik Michelet (Høyre)
**Oikeusministeri**
* Christian Lange Rolfsen (Høyre)
**Maatalousministeri**
* Anders Venger (Høyre)
**Kirkko- ja opetusministeri**
* Ivar B. Sælen (Høyre) 30.5.1923–23.11.1923
* Karl Sanne (Høyre) 23.11.1923–25.7.1924
**Puolustusministeri**
* Karl Wilhelm Wefring (Frisinnede Venstre)
**Sosiaaliministeri**
* Odd Klingenberg (Høyre)
**Kauppaministeri**
* Johan Henrik Rye Holmboe (Frisinnede Venstre)
**Työministeri**
* Cornelius Middelthon (Høyre)

## Lähteet
Aikajana

**Aikajana** on visuaalinen esitys tapahtumista tietyllä aikavälillä. Se voi olla yksinkertainen tai monimutkainen, ja se voi kattaa lyhyen ajanjakson tai pitkän ajanjakson. Aikajanoja käytetään usein historiassa, tieteessä, taiteessa ja muissa aloilla, joissa on tärkeää ymmärtää tapahtumien kronologiaa.

Aikajanoissa tapahtumat esitetään yleensä aikajärjestyksessä, jossa aika kulkee vasemmalta oikealle tai ylhäältä alas. Aikajana voi sisältää erilaisia ​​tietoja tapahtumista, kuten päivämäärät, kuvaukset, kuvat ja linkit lisätietoihin. Aikajanoissa voi myös olla erilaisia ​​merkintöjä, kuten nuolia, viivoja ja värejä, jotka auttavat erottamaan erilaisia ​​tapahtumia ja niiden merkitystä.

Aikajanoja käytetään usein historiassa, jossa ne voivat auttaa opiskelijoita hahmottamaan tärkeitä tapahtumia ja niiden sijoittumista aikajanaan. Ne voivat myös auttaa tutkijoita ja historioitsijoita ymmärtämään paremmin tapahtumien vaikutusta toisiinsa ja yleiseen kontekstiin. Aikajanoja käytetään myös tieteessä, jossa ne voivat auttaa hahmottamaan tieteellisten löytöjen kehitystä ja niiden vaikutusta tieteen historiaan.

Aikajanoja voidaan luoda manuaalisesti paperille tai taululle, mutta nykyään on olemassa monia ohjelmistoja ja verkkosovelluksia, jotka auttavat luomaan aikajanoja helposti ja nopeasti. Näitä ohjelmistoja ovat esimerkiksi Microsoft Excel, Google Sheets, TimelineJS ja Preceden.

Aikajanojen käyttö on yleistynyt internetissä, jossa niitä käytetään usein verkkosivustoilla ja sosiaalisessa mediassa. Esimerkiksi uutissivustot voivat käyttää aikajanoja selittämään monimutkaisia ​​tapahtumia, kuten poliittisia kriisejä tai katastrofeja. Sosiaalisen median alustoilla aikajanoja käytetään usein henkilökohtaisten tapahtumien, kuten syntymäpäivien ja häiden, jakamiseen ystävien ja perheen kanssa.

Kaiken kaikkiaan aikajana on hyödyllinen työkalu, joka auttaa hahmottamaan tapahtumien kronologiaa ja niiden vaikutusta toisiinsa. Se on käyttökelpoinen historiassa, tieteessä, taiteessa ja monilla muilla aloilla. Aikajanojen käyttö on yleistynyt internetissä ja sosiaalisessa mediassa, mikä osoittaa niiden arvon ja merkityksen nykypäivän yhteiskunnassa.
Etelä-Rogalandin käräjäoikeus

**Etelä-Rogalandin käräjäoikeus** (norj. *Sør-Rogaland tingrett*) on yksi Norjan 23 käräjäoikeudesta ja se kuuluu Gulatingin laamanninoikeuden alaisuuteen. Se perustettiin vuonna 2021 yhdistämällä aiemmat Dalanen, Jærenin ja Stavangerin käräjäoikeudet. Käräjäoikeuden toimipisteet sijaitsevat Egersundissa, Sandnesissa ja Stavangerissa.
## Tuomiopiiri
Käräjäoikeuden tuomiopiiri koostuu seuraavista kunnista:

* Bjerkreim
* Eigersund
* Gjesdal
* Hjelmeland
* Hå
* Klepp
* Kvitsøy
* Lund
* Randaberg
* Sandnes
* Sirdal
* Sokndal
* Sola
* Stavanger
* Strand
* Time

## Lähteet

## Aiheesta muualla
* Käräjäoikeuden verkkosivut
Esko Lindstedt

**Esko Tapani Lindstedt** (s. 8. joulukuuta 1943 Helsinki) on suomalainen agronomi ja eläköitynyt järjestö- ja yritysjohtaja, joka on saanut maanviljelysneuvoksen arvonimen.

Lindstedt syntyi maanviljelijä Kaarlo Lindstedtin ja opettaja Annikki Lindgrenin perheenseen. Hän avioitui 1972 opettaja Sisko Marketta Viljasen kanssa. Lindstedt tuli ylioppilaaksi Perniön yhteiskoulusta 1962 ja valmistui agronomiksi Helsingin yliopistosta  1970. Hän suoritti Master of Science -tutkinnon Michiganin osavaltionyliopistossa 1973. Lindstedt oli YK:n elintarvike- ja maatalousjärjestö FAO:n apulaisasiantuntija Nigeriassa 1970–1971, Maataloustuottajain Keskusliiton ulkomaanasiainhoitaja 1973–1977, tuotanto- ja markkinapoliittisen osaston osastopäällikkö 1977–1985 ja toiminnanjohtaja 1985–1990, Cultorin viestintäjohtaja ja kansainvälisen kauppapolitiikan johtaja 1990–1999, Danisco Sugar A/S:n kansainvälisen kauppapolitiikan johtaja 1999 sekä Danisco Finland Oy:n (Sucros Oy) maatalousjohtaja 2000–2005. Hän on ollut myös sivutoiminen maanviljelijä Träskbölen tilalla Perniössä, ja hänellä on ollut useita koti- ja kansainvälisiä asiantuntija- ja luottamustehtäviä. Maanviljelysneuvoksen arvonimen Lindstedt sai 2006.

## Lähteet
Ole Dehli

**Ole Dehli** (8. toukokuuta 1851 Ringsaker – 27. helmikuuta 1924 Oslo) oli norjalainen juristi. Hän perusti vuonna 1906 Norjan valtakunnallisen osuustoimintayhdistyksen (Norges Kooperative Landsforening, NKL) eli nykyisen Coop Norgen ja johti sitä vuoteen 1919.

Sagene maridalsveien 161 IMG 5106 Smedstuen Liggerstuen rk 163925.JPG|Dehlin mukaan nimetty *Advokat Dehlis plass* ja hänelle omistettu muistomerkki Oslossa.

## Lähteet
Neferkare II

**Neferkare II** oli muinaisen Egyptin 7. dynastian tai 8.dynastian faarao. Hänen valtaistuinnimensä merkitsee ”*Kaunis on Ren Ka*”. Neferkare II mainitaan  Abydoksen kuningasluettelossa. Egyptologi Jürgen von Beckerathin mukaan faaraon nimi on **Wadjkare**, joka on kirjoitettu väärin.

## Lähteet
Tunnusmusiikki

**Tunnusmusiikki** on sävellys, joka on usein sävelletty erityisesti radio-ohjelmia, televisio-ohjelmia, videopelejä tai elokuvia varten ja jota yleensä soitetaan intron, avaustekstien, päätöstekstien ja joissakin tapauksissa jossain vaiheessa ohjelman aikana. Tunnuslaulun tarkoitus on usein samanlainen kuin johtoaiheen tarkoitus.

**Tunnuslaulua** tai **tunnussävelmää** voidaan käyttää myös viittaamaan nimikkolauluun, joka on liitetty erityisesti tiettyyn esiintyjään tai henkilöön, ja jota käytetään usein, kun he saapuvat jonnekin.

## Tarkoitus
1950-luvulta lähtien tunnusmusiikista ja erityisesti tunnuskappaleista tuli myös arvokas lisätulon lähde Hollywood-elokuvastudioille. Tänä aikana alkoi järjestelmällisempi musiikin ja elokuvien ristiinmarkkinointi.

## Esimerkkejä

* "Love and Marriage" televisiosarjasta *[[Pulmuset (televisiosarja)|Pulmuset]]*
* "Käy Muumilaaksoon" animaatiosarjasta *[[Muumilaakson tarinoita]]*
* ”I’ll Be There for You” televisiosarjasta *[[Frendit]]* 
* "Gonna Fly Now" elokuvasta *[[Rocky]]*
* ”My Heart Will Go On” elokuvasta *[[Titanic (vuoden 1997 elokuva)|Titanic]]*
* "Rock Around the Clock" televisiosarjasta *[[Speden Spelit|Speden spelit]]*
* "New York, New York" on nimetty New Yorkin kaupungin tunnuslauluksi.
* "Pump Up the Volume" sarjasta *[[Pulttibois]]*
* "Love Boat" sarjasta *[[Lemmenlaiva]]*
* "The Man with the Golden Gun" elokuvasta *[[007 ja kultainen ase]]*
* "Live and Let Die" elokuvasta *[[Elä ja anna toisten kuolla]]*
* "Skyfall" elokuvasta *[[007 Skyfall]]*
* "You Know My Name" elokuvasta *[[Casino Royale (vuoden 2006 elokuva)|Casino Royale]]*

## Lähteet
Saint-Menges

**Saint-Menges** on kunta Pohjois-Ranskassa Ardennesin departementissa Grand Estin alueella. Se sijaitsee Maasjoen varrella, noin viisi kilometriä Sedanin kaupungista pohjoiseen ja rajoittuu Belgian rajaan.

## Historia
Saksalaiset aloittivat toisessa maailmansodassa hyökkäyksen Ranskaan 10. toukokuuta 1940. Toukokuun 12. päivänä panssarikenraali Heinz Guderianin panssaridivisioinineen eteni Saint-Mengesin kautta kohti Maasjokea. Tien varrelle ranskalaiset olivat rakentaneet linnoitetun talon, *Maison Forte de Saint Menges*. Linnoitusta oli puolustamassa panssarintorjuntajoukoista yksi upseeri neljän sotilaan kanssa. Panssarijoukkojen saapuessa he avasivat tulen. Vastarinta oli kuitenkin turhaa, ja he saivat surmansa.

## Lähteet

## Aiheesta muualla
Kemiönsaaren seurakunta

**Kemiönsaaren seurakunta** () on Kemiönsaaressa Varsinais-Suomessa toimiva Suomen evankelis-luterilaisen kirkon seurakunta. Seurakunta kuuluu Porvoon hiippakuntaan ja Turunmaan rovastikuntaan. Seurakunnan kirkkoherra on Niina Mura.

Kemiönsaaren seurakunnan kirkollisveroprosentti on Suomen evankelis-luterilaisen kirkon korkein, kaksi prosenttia.

## Katso myös
* Kemiönsaaren helluntaiseurakunta

## Lähteet
Länsi-Turunmaan ruotsalainen seurakunta

**Länsi-Turunmaan ruotsalainen seurakunta** () on Paraisilla Varsinais-Suomessa toimiva Suomen evankelis-luterilaisen kirkon seurakunta. Seurakunta kuuluu Porvoon hiippakuntaan ja Turunmaan rovastikuntaan. Seurakunnan kirkkoherra on Sara Grönqvist.

Ennen kuntaliitosta saaristossa toimi kaksikielisiä seurakuntia Nauvossa, Korppoossa, Houtskarissa ja Iniössä. Nämä seurakunnat liittyivät uuteen Väståbolands svenska församlingiin ja toimivat nykyään kappeliseurakuntina Paraisilla toimivan ruotsalaisen emäseurakunnan alla.

## Katso myös
* Länsi-Turunmaan suomalainen seurakunta
* Korppoon Betania-seurakunta
* Paraisten Filadelfia-seurakunta

## Lähteet
Mārtiņš Sesks

**Mārtiņš Sesks** (s. 18. syyskuuta 1999, Liepāja) on latvialainen ralliautoilija. Hän on voittanut vuonna 2018 ERC3-luokan mestaruuden rallin EM-sarjassa sekä ERC Junior -mestaruuden. Hän on voittanut myös Latvian juniorisarjan vuosina 2016 ja 2018. Hän kilpailee rallin EM-sarjassa kartanlukijanaan Renārs Francis. 

## Ura
Vuonna 2023 Sesks kilpaili Hayden Paddonin kanssa EM-sarjan mestaruudesta, joka ratkesi Tšekissä ajetussa kilpailussa Paddonille.

Vuonna 2024 hän ajoi Toyota GR Yaris Rally2 -autolla EM-sarjassa ja kaksi kilpailua M-Sportin Rally1-autolla. Sesks ja kartanlukija Francis kilpailevat Puolan ja Latvian MM-ralleissa. Puolan rallissa Sesks ajoi viidenneksi ja Latviassa hän putosi seitsemänneksi teknisten ongelmien myötä viimeisellä erikoiskokeella. Elokuussa 2024 kerrottiin, että hän ajaa seuraavan kerran Rally1-autolla Chilen MM-rallissa syyskuussa. 

Kaudella 2025 Sesks ajaa kuusi kilpailua MM-sarjassa M-Sportin autolla. Sesksin kartanlukijana jatkaa Renārs Francis ja kilpailut ovat Ruotsin, Portugalin, Sardinian, Kreikan, Viron ja Suomen MM-rallit. Hän osallistui myös Saudi-Arabian ralliin marraskuussa.

Kaudella 2026 Sesks ajaa samat kuusi kilpailua kuin edellisellä kaudella. Hän jatkaa M-Sportin kanssa.

## Lähteet
Merkittävät erot

**Merkittävät erot** on suomalaisen laulaja-lauluntekijä Behmin 22. syyskuuta 2023 julkaistu toinen studioalbumi.

Albumilta on julkaistu kolme singleä, joista viimeisin ”Viimeinen tanssi” julkaistiin toukokuussa 2023. Kappaleella Behm duetoi Olavi Uusivirran kanssa. 

Behm on kertonut albumin käsittelevän muun muassa kuolemaa, egon ääripäitä, epäonnistumista, naiseen kohdistuvia sosiaalisia paineita sekä ihmissuhdekriisejä.

## Kappaleet
Kaikki kappaleet säv. ja san. Behm.

# 
# 
# 
# 
# 
# 
# 
# 
# 
# 

## Arvostelut
* Helsingin Sanomat: 
* Soundi: 

## Lähteet
Egertorget

**Egertorget** on Oslon keskustassa Karl Johans gaten ja Øvre Slottsgaten risteyksessä sijaitseva aukio. Se muodostui 1840-luvulla ja on nykyisin osa vilkkainta kävelykeskustaa. Torilta on käynti Oslon metron Stortingetin asemalle. Egertorget on saanut nimensä Egerin veljeksiltä Hermanilta (1816–1883) ja Thorvaldilta (1827–1901), jotka asuivat tällä paikalla. He omistivat Egerin panimon St. Hanshaugenin kaupunginosassa.
## Kuvia

Christiania, Carl Johans Gade (5987259602).jpg|Egertorget vuonna 1902.
Horngarden.jpg|Horngården, funktionalistinen 8-kerroksinen rakennus vuodelta 1929. Alun perin siitä oli tarkoitus tulla 13-kerroksinen.


## Lähteet

## Aiheesta muualla
Ranskan avoin tennisturnaus 2023 – miesten kaksinpeli

Miesten kaksinpelin puolustava mestari Rafael Nadal joutui jättämään turnauksen väliin loukkaantumisen vuoksi.

Turnauksen voitti Novak Đoković, jolle mestaruus oli turnauksessa kolmas. Hän nousi voiton myötä yksin kaikkien aikojen eniten grand slam -turnauksia voittaneeksi miestennispelaajaksi saavutettuaan 23:nnen grand slam -mestaruutensa.

## Sijoitetut pelaajat


# Carlos Alcaraz *(välierät)*
# Daniil Medvedev *(1. kierros)*
# **[[Novak Đoković]] (mestari)**
# Casper Ruud *(loppuottelu)*
# Stéfanos Tsitsipás *(puolivälierät)*
# Holger Rune *(puolivälierät)*
# Andrei Rubljov *(3. kierros)*
# Jannik Sinner *(2. kierros)*
# Taylor Fritz *(3. kierros)*
# Félix Auger-Aliassime *(1. kierros)*
# Karen Hatšanov *(puolivälierät)*
# Frances Tiafoe *(3. kierros)*
# Hubert Hurkacz *(3. kierros)*
# Cameron Norrie *(3. kierros)*
# Borna Ćorić *(3. kierros)*
# Tommy Paul *(2. kierros)*
# Lorenzo Musetti *(4. kierros)*
# Alex de Minaur *(2. kierros)*
# Roberto Bautista Agut *(2. kierros)*
# Dan Evans *(1. kierros)*
# Jan-Lennard Struff *(1. kierros)*
# Alexander Zverev *(välierät)*
# Francisco Cerúndolo *(4. kierros)*
# Sebastian Korda *(2. kierros)*
# Botic van de Zandschulp *(1. kierros)*
# Denis Shapovalov *(3. kierros)*
# Yoshihito Nishioka *(4. kierros)*
# Grigor Dimitrov *(4. kierros)*
# Alejandro Davidovich Fokina *(3. kierros)*
# Ben Shelton *(1. kierros)*
# Miomir Kecmanović *(1. kierros)*
# Bernabé Zapata Miralles *(1. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8

## Lähteet
*Main draw

### Viitteet
Ranskan avoin tennisturnaus 2023

**Ranskan avoin tennisturnaus 2023** pelattiin 28. toukokuuta – 11. kesäkuuta 2023 Pariisissa Ranskassa. Se oli kaikkiaan 122. Ranskan avoin tennisturnaus ja kauden toinen grand slam -turnaus.

Miesten kaksinpelin puolustava mestari Rafael Nadal joutui jättämään turnauksen väliin loukkaantumisen vuoksi.

## Sijoitetut pelaajat

### Miesten kaksinpeli

### Naisten kaksinpeli

### Miesten nelinpeli

### Naisten nelinpeli

## Lähteet
Kylänpään suuralue

**Kylänpään suuralue** on yksi Seinäjoen neljästätoista suuralueesta. Kylänpään suuralue on Seinäjoen pohjoisin suuralue entisen Ylistaron kunnan alueella. Kylänpään suuralueella asui vuoden 2022 lopussa 1&nbsp;087 asukasta. Kyläpään suuralueeseen kuuluvat Hanhikosken, Kylänpään ja Untamalan kaupunginosat.

## Kaupunginosat
* Hanhikoski
* Kylänpää
* Untamala

## Lähteet
Zolote

**Zolote** () on kaupunki Luhanskin alueen Siverskodonetskin piirissä Itä-Ukrainassa, Donetskin vesistöön kuuluvan Komyšuvah’ajoen varrella, noin 65 kilometriä aluekeskus Luhanskista länsiluoteeseen. Piirikeskus Siverskodonetsk sijaitsee Zolotesta pohjoiseen.

Tammikuun keskilämpötila on -7,4 ja heinäkuun +21,4 celsiusastetta. Keskimääräinen vuosisademäärä 493 millimetriä.

Paikkakunta on perustettu vuonna 1878 hiilikaivostoiminnan alkaessa. Kaupungin aseman se sai vuonna 1938. Laajimmillaan kaivostoiminta oli 1950-luvulta 1970-luvulle. Osa kaivoksista on sittemmin suljettu. Ukrainan tilastokeskus arvioi kaupungin väkiluvuksi 13&nbsp;007 asukasta (2022). Vuoden 2001 väestönlaskennassa asukkaita oli 17&nbsp;816, ja he olivat etniseltä taustaltaan lähinnä ukrainalaisia tai venäläisiä. Vuonna 1990 väkiluku oli noin 22&nbsp;600.


44-238-0025 Миколаївська церква (мур.), Золоте, вул. Базарна, 17.jpg|Pyhän Nikolain kirkko.


## Lähteet

## Aiheesta muualla
Lakeuden suuralue

**Lakeuden suuralue** on yksi Seinäjoen neljästätoista suuralueesta. Lakeuden suuralueella asui vuoden 2022 lopussa 2&nbsp;515 asukasta. Lakeuden suuralueeseen kuuluvat Halkosaaren, Kiikun, Kitinojan ja Niemistönmaan kaupunginosat.

## Kaupunginosat
* Halkosaari 
* Kiikku 
* Kitinoja 
* Niemistönmaa

## Lähteet
Keskiseinäjoen suuralue

**Keskiseinäjoen suuralue** on yksi Seinäjoen neljästätoista suuralueesta. Keskiseinäjoen suuralueella asui vuoden 2022 lopussa 1&nbsp;119 asukasta. Keskiseinäjoen suuralueeseen kuuluvat Honkakylän, Lehtimäenkylän, Riskunmäen, Viitalan ja Ämmälänkylän kaupunginosat.

## Kaupunginosat
* Honkakylä 
* Lehtimäenkylä
* Riskunmäki
* Viitala
* Ämmälänkylä 

## Lähteet
Kihniän suuralue

**Kihniän suuralue** on yksi Seinäjoen neljästätoista suuralueesta. Kihniän suuralueella asui vuoden 2022 lopussa 361 asukasta. Kihniän suuralueeseen kuuluvat Kihniänkylän ja Siltala-Juupakylän kaupunginosat.

## Kaupunginosat
* Kihniänkylä 
* Siltala-Juupakylä

## Lähteet
Kuoraksen suuralue

**Kuoraksen suuralue** on yksi Seinäjoen neljästätoista suuralueesta. Kuoraksen suuralueella asui vuoden 2022 lopussa 831 asukasta. Kuoraksen suuralueeseen kuuluvat Kouran, Viitalankylän ja Ylijoen kaupunginosat.

## Kaupunginosat
* Koura
* Viitalankylä
* Ylijoki

## Lähteet
Jalasjärven helluntaiseurakunta

**Jalasjärven helluntaiseurakunta** on Kurikan Jalasjärvellä toimiva helluntaiseurakunta. Seurakunnan toiminta alkoi Kihniön helluntaiseurakunnan rukouspiirinä. Jalasjärvestä muodostui oma itsenäinen seurakunta vuonna 1973. Seurakunnan toimitilat sijaitsevat Jalasjärven keskustassa Torikujalla. Seurakunnan seurakuntatyöntekijänä toimii Joni Hulkko.

Helluntaiseurakunnan juuret ovat 1940-luvun alussa, jolloin Salme Rajala muutti Jalasjärven Koskuelle ja alkoi järjestää hengellisiä tilaisuuksia kodeissa. Muun muassa Risto Annala ja Lepistön veljekset Kihniöltä kiersivät pitämässä tilaisuuksia Jalasjärvellä, kuten myös muista naapurikuntien helluntaiseurakunnista. Rajalan työ synnytti herätystä muun muassa Ylivallin kylällä. Seurakunta toimi 1970-luvulle asti Kihniön helluntaiseurakunnan rukoupiirinä. Oma seurakunta perustettiin vuonna 1973 ja ensimmäisenä työntekijänä oli Jarmo Makkonen.

Seurakunta hankki vuonna 1982 oman rukoushuoneen Torikujan huoneistosta, joka toimii edelleen seurakunnan kokoontumispaikkana. 1980-luvulla seurakunnan toimintaan kuului säännöllisten kokousten lisäksi pyhäkoulutyö, teetupa, koulutyö, lähetyspiirit sekä Hulkonmäen kesäleirit. Helluntaiseurakunta on tukenut useita lähetystyöntekijöitä, muun muassa Juhani Kuuselaa Kiinan radiotyössä, Veikko ja Sirkka-Liisa Aro-Panulaa Kenian työssä, Eero ja Tellervo Ketolaa Papua-Uusi-Guineaan ja Albaniaan sekä Sina Urmasta. Seurakunta on tehnyt myös säännöllisesti ohjelmia Radio Paitapiiskaan ja seurakunnan tilaisuuksia on kuvattu TV7-kanavalle.

Seurakunta on avustustyönsä kautta auttanut muun muassa sotaa pakenevia ukrainalaisia sekä antanut ruoka-apua. Kesällä 2018 Kauhajoen, Kurikan, Jalasjärven, Jurvan, Teuvan ja Kristiinankaupungin helluntaiseurakunnat järjestivät *Myötätuulta lakeudella -*kesäjuhlat.

Jalasjärven helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta.

## Katso myös
* Helluntaiherätys Suomessa
* Kihniön helluntaiseurakunta

## Lähteet
Yleisurheilun alle 20-vuotiaiden maailmanmestaruuskilpailut 2022

Vuoden **2022 [[yleisurheilun alle 20-vuotiaiden maailmanmestaruuskilpailut]]** järjestettiin Calissa, Kolumbiassa 1.–6. elokuuta 2022. 

Suomalaisnuoret saavuttivat kaksi kultaa ja yhden hopean.

## Mitalistit

Käytetyt lyhenteet:

*WUJR = alle 20-vuotiaiden maailmanennätys
*AJR = alle 20-vuotiaiden maanosan ennätys
*NJR = alle 20-vuotiaiden maan ennätys
*WJL = alle 20-vuotiaiden kauden kärkitulos
*CR = kilpailuennätys
*PB = henkilökohtainen ennätys
*SB = kauden paras

### Miehet

### Naiset

### Sekaviesti

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
Ranskan avoin tennisturnaus 2023 – naisten kaksinpeli

Turnauksen puolustava mestari oli Puolan Iga Świątek. Hän voitti turnauksen myös tänä vuonna.

## Sijoitetut pelaajat


# **[[Iga Świątek]] (mestari)**
# Aryna Sabalenka *(välierät)*
# Jessica Pegula *(3. kierros)*
# Jelena Rybakina *(3. kierros, vetäytyi)*
# Caroline Garcia *(2. kierros)*
# Cori Gauff *(puolivälierät)*
# Ons Jabeur *(puolivälierät)*
# María Sákkari *(1. kierros)*
# Darja Kasatkina *(4. kierros)*
# Petra Kvitová *(1. kierros)*
# Veronika Kudermetova *(1. kierros)*
# Belinda Bencic *(1. kierros)*
# Barbora Krejčíková *(1. kierros)*
# Beatriz Haddad Maia *(välierät)*
# Ljudmila Samsonova *(2. kierros)*
# Karolína Plíšková *(1. kierros)*
# Jeļena Ostapenko *(2. kierros)*
# Viktoryja Azaranka *(1. kierros)*
# Zheng Qinwen *(2. kierros)*
# Madison Keys *(2. kierros)*
# Magda Linette *(1. kierros)*
# Donna Vekić *(2. kierros)*
# Jekaterina Aleksandrova *(3. kierros)*
# Anastasija Potapova *(3. kierros)*
# Anhelina Kalinina *(1. kierros)*
# Martina Trevisan *(1. kierros)*
# Irina-Camelia Begu *(3. kierros)*
# Elise Mertens *(4. kierros)*
# Zhang Shuai *(1. kierros)*
# Sorana Cîrstea *(1. kierros)*
# Marie Bouzková *(1. kierros)*
# Shelby Rogers *(1. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8

## Lähteet
*Main draw

### Viitteet
Petrovo-Krasnosillja

**Petrovo-Krasnosillja** (; vuoteen 1920 saakka **Šterovskyi** (), vuosina 1959–2016 **Petrovske** ()) on kaupunki Luhanskin alueen Rovenkyn piirissä Itä-Ukrainassa. 

Tammikuun keskilämpötila on −7,7 ja heinäkuun +21,0 celsiusastetta. Keskimääräinen vuosisademäärä 500 millimetriä.

Paikkakunnan merkkivuosiin kuuluu 1896, jolloin ranskalais-venäläinen rakentajayhteisö perusti sinne sinne kemiallisia tuotteita ja räjähteitä valmistavan tuotantolaitoksen. Osa lähteistä pitää tätä vuotta kylän perustamisajankohtana. Kaupunki se on ollut vuodesta 1963. Ukrainan tilastokeskus arvioi kaupungin väkiluvuksi 12&nbsp;642 asukasta (1.1.2022). Vuonna 1990 asukkaita oli noin 16&nbsp;700. 

Vuodesta 2014 lähtien kaupunki on ollut venäläisten tai sen nukkevaltion miehittämä, laillisen hallinnon ja vallan ulkopuolisella alueella.

## Lähteet

## Aiheesta muualla
Kiikku (Nurmo)

**Kiikku** on Seinäjoen Lakeuden suuralueella sijaitseva kaupunginosa. Vuoden 2022 lopussa Kiikussa asui 138 asukasta. Kiikussa palvelee mm. kirjastoauto, koulukuljetus ja seurakunnan kerhot.

## Lähteet
Halkosaari (Ylistaro)

**Halkosaari** on Seinäjoen Lakeuden alueella sijaitseva kaupunginosa. Vuoden 2022 lopussa Halkosaaressa asui 702 asukasta. Halkosaaressa palvelee mm. koulu, päiväkoti, esiopetus, koululaisten iltapäiväkerho, seurakunnan kerhoja, 4H-kerho, kansalaisopiston toimintaa sekä kirjastoauto Ykä.

## Lähteet
Soukkajoki

**Soukkajoki** on Seinäjoen Östermyran alueella sijaitseva kaupunginosa. Vuoden 2022 lopussa Soukkajoella asui 1&nbsp;310 asukasta. Soukkajoen asuinalue sijaitsee hieman Törnävästä Jalasjärven suuntaan. Lähellä sijaitsee mm. Kyrkösjärven alue.

## Lähteet
Atollikäki

**Atollikäki** (*Urodynamis taitensis*) on käkiin kuuluva lintulaji. Lajia tavataan Oseaniasta.

## Koko ja ulkonäkö
Atollikäki kasvaa 40–41 cm pitkäksi. Sukupuolet muistuttavat toisiaan ulkonäöltään. Ruumiinrakenteeltaan laji on leveäsiipinen ja pitkäpyrstöinen. Atollikäen pää, selkä ja siivet ovat tumman ruskeat, ja niissä on runsaasti punaruskeita ja mustia juovia. Linnun rinta ja vatsa ovat valkoiset ja niisä on ruskeita pystyjuovia.

## Levinneisyys ja elintavat
Atollikäki pesii Uudessa-Seelannissa ja muuttaa talvehtimaan Melanesian ja Polynesian saarille. Uudesta-Seelannista lintu lähtee talvehtimaan helmi-huhtikuussa ja palaa lokakuussa. Atollikäen elinympäristöä ovat metsät, pensaikot, puurarhat ja maanviljelysmaat. Laji syö hyönteisiä ja lisäksi pieniä liskoja. Pesimäkausi on marras-joulukuussa. Atollikäki on pesäloinen, joka munii varpuslintujen pesiin.

## Lähteet
Léolia Jeanjean

**Léolia Jeanjean** (s. 14. elokuuta 1995 Montpellier) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 102 tammikuussa 2023.

Jeanjean pelasi grand slam -turnauksessa ensimmäisen kerran Ranskan avoimissa 2022 saatuaan sinne villin kortin kaksinpeliturnaukseen. Hän voitti ensimmäisellä kierroksella Nuria Párrizas Díazin, ja toisella kierroksella entisen maailmanlistan ykkösen Karolína Plíškován.

## Lähteet

## Aiheesta muualla

* 
*
Biljajivka

**Biljajivka** () on kaupunki Odessan alueen Odessan piirissä Ukrainassa. Kaupunki sijaitsee Bilejärven rannalla, 50 kilometriä aluekeskus Odessasta länteen. 

Tammikuun keskilämpötila on −3,4 ja heinäkuun +22,2 celsiusastetta. Keskimääräinen vuosisademäärä 405 millimetriä.

Asutus sai alkunsa 1700-luvun lopulla. Ensimmäinen kirjallinen maininta on vuodelta 1792; tuolloin kylän nimenä oli Holovkiva (). Vuonna 1793 kylässä asui 304 people ihmistä. Kaupunki Biljajivka on ollut vuodesta 1979.

Ukrainan tilastokeskus arvioi kaupungin väkivuksi 12&nbsp;355 (2022). Vuoden 2001 väestönlaskennassa asukkaita oli 14&nbsp;294, ja he olivat etniseltä taustaltaan enimmäkseeen ukrainalaisia (75 %). Lisäksi oli venäläisiä, moldovialaisia, armenialaisia, bulgarialaisia ja saksalaisia.


Biliaivka City hall.jpg|Kaupungintalo.
House of culture in Biliaivka.jpg|Kulttuuritalo.
The Church in Bilyayivka.jpg|Kirkko (1873).
Lake Bile 2.jpg|Bilejärveä.


## Lähteet

## Aiheesta muualla
Rodenberg

**Rodenberg** tarkoittaa muun muassa seuraavia:

* Rodenberg, kaupunki Saksassa Ala-Saksissa 

## Sukunimi
* Gus Rodenberg (1873–1933), saksalaissyntyinen yhdysvaltalainen köydenvetäjä
* Julius Rodenberg, oik. *Julius Levy* (1831–1914), saksalainen kirjailija.
Riskunmäki

**Riskunmäki**  on Seinäjoen Keskiseinäjoen suuralueella sijaitseva kaupunginosa. Vuoden 2022 lopussa Riskunmäessä asui 205 asukasta. Riskunmäessä toimii mm. Alaviitalan koulu. Riskunmäestä Seinäjoen keskustaan on noin 20 km ja Peräseinäjoen keskustaan 10 km.

## Lähteet
Niemistönmaa

**Niemistönmaa** eli **Kaanaanmaa** on Seinäjoen Lakeuden suuralueella sijaitseva kaupunginosa. Vuoden 2022 lopussa Niemistönmaalla asui 1&nbsp;209 asukasta. Niemistönmaassa palvelee mm. päiväkoti, koulu, kyläyhdistys, kirjastoauto, iltapäiväkerhot ja seurakunnan kerhot, Itämäen kesä- ja taidekahvila sekä Lakeuden Vihertaimisto. Niemistönmaalla toimii myös Siirilän Tila sekä ratsastuskoulu.

## Lähteet
Rengastie

**Rengastie** on Seinäjoen Kantakaupungissa sijaitseva liikealue. Se on osa Itikan kaupunginosaa. Vuoden 2022 lopussa Rengastiellä asui 27 asukasta.

## Lähteet
Haapaluoma

**Haapaluoma** on  Seinäjoen kylä entisen Peräseinäjoen kunnan alueella. Vuoden 2022 lopussa Haapaluomalla asui 308 asukasta. Haapaluoma sijaitsee seitsemän kilometrin päässä Peräseinäjoen taajamasta Alavuden suuntaan. Alavudelle on matkaa 22 kilometriä. Haapaluoman kylässä on koulu sekä kauppa. Lisäksi kylällä on erilaisia pienyrittäjiä kuten ratsastus-kuljetus ja maansiirtoyrittäjiä. Monet Haapaluoman asukkaista saavat elantonsa maataloustuotannosta.

## Lähteet
Siltala-Juupakylä

**Siltala-Juupakylä**  on Seinäjoen Kihniän alueella sijaitseva kylä. Vuoden 2022 lopussa Siltala-Juupakylän alueella asui 73 asukasta. Siltalasta on 15 kilometriä ja Juupakylältä 22 kilometriä Peräseinäjoen keskustaan. Juupakylässä on sadan hehtaarin kokoinen Juupajärvi, josta on ruopattua alaa kymmenen hehtaaria.

Juupakylässä on entinen Juupajärven koulu, jossa toimii luokkamuseo sekä Seinäjoen kansalaisopiston kudontapiiri. Juupajärven koulun pihasta alkaa valaistu kuntolatu, jota kesäisin pystyy käyttämään pururatana. Myös Siltalassa on valaistu 1,5 km latu. Ladun alkupäässä on laavu, jossa nuotiopaikka. Juupajärvi on monipuolinen lintujärvi sekä virkistyskäytössä oleva alue. Järven rannassa on laituri sekä pukuhuoneet. Siltalan kylän läpi ja Juupakylän reunoilta kulkee myös patikointireitistö.

## Lähteet